b'\n_START_ARTICLE_\nVanja Lokar\n_START_SECTION_\n\xc5\xbdivljenjepis\n_START_PARAGRAPH_\nRojen leta 1939 v Ajdov\xc5\xa1\xc4\x8dini, materi gospodinji in o\xc4\x8detu lesnemu trgovcu. Kmalu po njegovem rojstvu se je dru\xc5\xbeina preselila v Gorico, tam \xc5\xbeivela leto dni, nekaj mesecev pa tudi v Trbi\xc5\xbeu, kjer je imel njegov o\xc4\x8de svojo \xc5\xbeago. Tam je Vanja star 4 leta do\xc4\x8dakal kapitulacijo Italije. Trbi\xc5\xbe so leta 1943 zaradi vdora Nemcev zapustili, in se odpravili v Trst. Tam je za\xc4\x8del obiskovati drugi razred slovenske \xc5\xa1ole, prvega je \xc5\xbee dokon\xc4\x8dal v Gorici._NEWLINE_Po osnovni \xc5\xa1oli ga je o\xc4\x8de vpisal na italjansko tehni\xc4\x8dno \xc5\xa1olo, v kateri je dokon\xc4\x8dal prvi letnik vi\xc5\xa1je \xc5\xa1ole, v drugem pa so ga vrgli iz nje.  Leto dni je delal v lesnem skladi\xc5\xa1\xc4\x8du v Trstu, nato pa so se star\xc5\xa1i odlo\xc4\x8dili, da bo \xc5\xa1olanje nadaljeval.  Vpisal se je na trgovsko akademijo v bli\xc5\xbeino Trevisa, katero je po treh letih kon\xc4\x8dal._NEWLINE_Leta 1958, po o\xc4\x8detovi smrti je prevzel vodenje njegovega lesnega podjetja.  V tem \xc4\x8dasu je spoznal Sonjo, h\xc4\x8derko trgovca s kavo. Leta 1963 se je z njo poro\xc4\x8dil, in njegov tast Libero Polojaz ga je zvabil v  svoje podjetje Transcoloniale. Sprva je dopoldne delal z lesom, popoldne pa s kavo.  Kasneje se je zaradi ve\xc4\x8djega zaslu\xc5\xbeka odlo\xc4\x8dil samo za trgovanje s kavo, saj je bilo trgovanje z lesom veliko te\xc5\xbeavnej\xc5\xa1e.  Svoj dele\xc5\xbe v lesnem podjetju je leta 1966 prodal poslovnemu partnerju in se popolnoma posvetil trgovini s kavo.  Leta 1976 se je podjetje preimenovalo v Cogeco (Commerce generale caffe), in takrat je Lokar postal polovi\xc4\x8dni lastnik tega podjetja. Leta 1979 je iz politi\xc4\x8dnih ved diplomiral na Univerzi v Trstu. _NEWLINE_V Trstu so leta 1989 kupili pra\xc5\xbearno Cremcaffe, katera je delala v glavnem za slovenski trg, kasneje pa so jo v \xc4\x8dasu vstopa Slovenije v Evropsko unijo prodali dunajskemu podjetniku. _NEWLINE_Danes je Lokar zbiralec ro\xc4\x8dno izdelanega porcelana, katerega ima v svoji zbirki \xc5\xbee preko 300. Svojo zbirko je \xc5\xbee razstavljal v Trstu, Berlinu in Narodnem muzeju v Ljubljani. Zbira tudi druge starine.'